何舜賓

何舜賓（），字穆之，號醒庵，浙江蕭山縣人，明朝政治人物。成化己丑進士，官監察御史。晚年遣戍歸鄉，被知縣羅織罪名害死。

生平
成化四年（1468年）戊子科浙江鄉試第十五名舉人。成化五年（1469年）中式乙丑科進士。授行人，十一年二月擢試監察御史《明宪宗纯皇帝实录卷之一百三十八》：成化十一年二月丁酉擢行人謝秉中、徐鏞、陳遵毅、周蕃、何舜賓、李珊、鄒霶、太常寺博士李延壽、知縣張銳、李紀、王弼為試監察御史，舜賓、珊、霶、紀、弼南京。，十二年五月實授南京湖廣道御史，十五年八月請求疏通南京内外河道，以方便粮運。後坐事遣戍廣西慶遠充軍。遇赦歸鄉，與蕭山知縣鄒魯交惡。弘治十四年（1501年），鄒魯誣其為逃回，下獄解送廣西，並命心腹追至江西餘干縣昌國寺，將其害死，年七十二。《萬曆野獲編·卷十八》：矐仇人目 弘治間，故御史何舜賓，浙之蕭山人也，坐事戍廣西之慶遠。遇赦歸里，所為多不法，適邑令鄒魯者，亦以前御史謫至，其人貪暴，遷客自命，誕傲無禮，與舜賓交惡，積久遂成深仇。魯與黠胥輩謀，選健隸數輩，詐稱西粵所遣討捕逃伍者，縶執舜賓，鋃鐺發解，且悉收何氏子弟下之獄。何既行，又命心腹胡紀等十二人，追及衢州，以沙袋塞其口壓殺之。舜賓臨命，與子競書言其故，時已七十二矣。何競尋脫走蘇州，日夕為報復計。久之，魯得擢山西僉事就道。競伺其出，率親故遮擊之，從車中曳下，以石灰霍其雙目，反接渡江，連絏赴浙江臬司就獄。浙省上其事，上遣給事中李舉、刑部郎李時往勘，坐魯屏去人服食，因而致死坐絞，但係篤疾，宜別論。何競坐毆本管五品以上官，發口外為民。競母朱氏，擊登聞訴冤，乃再命大理寺正曹廉覆勘。至是，解人任觀等，始吐往日實情，改魯坐謀殺人斬，為從者絞，競為親報仇當徒。惟上裁時，法司謂競所擬尚輕，改戍，後以赦歸，時論共快，稱何競孝子-{云}-。鄒魯為御史，監歲貢試內殿坐南面。坐外謫至蕭山，改縣廳為寄豕堂，其可笑如此。

家族
曾祖父何禮四，祖父何善亨，父何璧。母張氏。慈侍下。弟舜卿《天一阁藏明代科举录选刊·登科录》（《成化五年己丑科殿試金榜》）。其子何競。《明史》卷297 列传第185 孝义二

参考

Category:成化四年戊子科浙江鄉試舉人
Category:明朝南京監察御史
Category:明朝被殺害人物
Category:蕭山人
S